Diari Oficial de la Generalitat Valenciana


Sumari del DOGV 9965, del 25-10-2024 (2024/10622)

RESOLUCIÓ de 7 d’octubre de 2024, de la Presidencia de Turisme Comunitat Valenciana, de concessió i pròrroga d’una beca classe “G” per cobertura d’una vacant per a la realització de pràctiques professionals durant l’exercici 2024 en matèria de turisme en les dependències de l’esmentada entitat pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9965

Data del DOGV
:   25-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10898

CVE
:   DBJH-K-9014-01868

Data del document
:   07-10-2024

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * Turisme Comunitat Valenciana
    * ajuda pública
    * pràctiques de formació
    * turisme

*Antecedents de fet*

Primer. Mitjançant la Resolució de concessió de data 6 d’octubre de 2023, de la presidenta de Turisme Comunitat Valenciana, per a la realització, durant l’exercici 2023, de pràctiques professionals en matèria de turisme en dependències de l’esmentada entitat pública (beques classe «G») es van designar els becaris i becàries corresponents a la convocatòria realitzada per Resolució de 30 de maig de 2023, i al mateix temps es van constituir les respectives borses de reserva amb les persones que havien obtingut major puntuació en la fase de valoració de sol·licituds. Estes beques tenen una duració de 12 mesos, quatre de les sis beques van començar el 15 d’octubre de 2023 i van finalitzar el 14 d’octubre de 2024 i, dos de les sis beques l’1 de novembre de 2023 i van finalitzar el 31 d’octubre de 2024, amb possibilitat de pròrroga per 12 mesos addicionals.

Segon. La renúncia, en data 24 de maig de 2024, a una beca de classe «G» per una de les persones beneficiàries ha comportat la seua acceptació, via Resolució de data 27 de maig de 2024 de la presidenta de Turisme Comunitat Valenciana, així com l’activació de la borsa de reserva de les beques classe «G», borses regulades d’acord amb l’article 18 del Decret 20/2017, de 24 de novembre, del president de la Generalitat, pel qual s’establixen les bases reguladores per a la concessió de beques per a la realització de pràctiques professionals en matèria de turisme; així mateix, en este article s’establix el procediment que s’ha de seguir per a la concessió d’una nova beca d’esta modalitat, beca que s’ha d’atorgar a favor de la persona que així resulta com a beneficiària sobre la base de l’orde de prelació establit en la corresponent borsa de reserva.

Tercer. Sobre la base d’això i, segons arreplega l’acta de la reunió de la Comissió Avaluadora de data 27 de setembre de 2024, seguint l’orde de prelació establit en la borsa de reserva continguda en l’annex I, Beques classe «G», de la Resolució de concessió de beques de data 6 d’octubre de 2023, amb data 31 de juliol de 2024 i 1 i 6 d’agost de 2024, es van dirigir escrits electrònics a les tres persones que ocupaven els primers llocs en la borsa de reserva en què se’ls informava de la seua posició en esta i se’ls requeria resposta relativa a la disposició o no a acceptar la beca oferida. Les aspirants informades, per orde de prelació van ser les següents:

Iris Lafina Belenguer             20,58

Mireya Peiro Peris           19,91

Maika Roca Bojados           19,85

Quart. La Comissió Avaluadora va constatar que, Iris Lafita Balaguer, persona que ocupava el primer lloc en la borsa de reserva, va presentar un escrit de renúncia amb data 31 de juliol de 2024; Mireya Peiró Peris, persona que ocupava el segon lloc en la borsa de reserva, va presentar un escrit de renúncia amb data 1 d’agost de 2024, finalment, Maika Roca Bojados, que ocupava el tercer lloc en la borsa de reserva de les beques classe «G», va manifestar mitjançant un escrit via correu electrònic la seua disposició a acceptar la beca oferida.

La coincidència entre l’inici previst de gaudi de la beca i la finalització d’esta fa necessària prorrogar-la per a poder començar amb l’itinerari formatiu, la qual cosa va constatar esta comissió sense que hi haguera informe del tutor, perquè no ha sigut designat perquè els terminis eren mot ajustats. S’ha comprovat la disponibilitat pressupostària, tal com s’establix en les bases reguladores.

Quint. Amb data 27 de setembre de 2024, la Comissió Avaluadora de les beques eleva la proposta següent:

–  Concedir una beca a favor de Maika Roca Bojados (DNI 74248781F) com a beneficiària d’una beca classe «G» per a la realització de pràctiques professionals durant l’exercici 2024 en l’Àrea de Màrqueting i Producte Turístic, en les dependències de Turisme Comunitat Valenciana, beca amb efectes del 8 d’octubre de 2024.

– Concedir pròrroga d’esta beca per un període de 12 mesos addicionals, des del 15 d’octubre de 2024 al 14 d’octubre de 2025.

– Mantindre, durant el període de pròrroga de beques al qual es fa menció en el resolc anterior, les borses de reserva de beques de classe «G» constituïdes mitjançant la Resolució de data 6 d’octubre de 2023, prioritzades estes per orde de puntuació de les persones aspirants a cada classe de beca.

Sext. La Resolució de 16 de gener de 2023, de la Conselleria d’Hisenda i Model Econòmic, va establir en 1.165,08 €, la quantitat inicial de percepció per a l’exercici 2023 de les beques sotmeses a l’àmbit aplicable del Decret 132/2009, de 4 de setembre, del Consell, pel qual es regula la concessió de beques, subprograma 334 Beques especialització turística del pressupost de Turisme Comunitat Valenciana.

*Fonaments de dret*

Primer. La competència per a elevar proposta, de concessió i de pròrroga, a la presidenta de Turisme Comunitat Valenciana per a la resolució del procediment, correspon a la comissió avaluadora, d’acord amb l’article 9.5 i l’article 14 del Decret 20/2017, de 24 de novembre, del president de la Generalitat, pel qual s’establixen les bases reguladores per a la concessió i duració de beques professionals en matèria de turisme.

Segon. La competència per a resoldre este procediment correspon a la presidenta de Turisme Comunitat Valenciana, d’acord amb l’article 10.4 del Decret 20/2017, de 24 de novembre, del president de la Generalitat, pel qual s’establixen les bases reguladores per a la concessió de beques professionals en matèria de turisme.

Tercer. En la tramitació d’este procediment s’ha respectat el que es disposa en el Decret 20/2017, de 24 de novembre i, el que s’establix en la Resolució de 30 de maig de 2023, del president de Turisme Comunitat Valenciana, per la qual es van convocar sis beques classe «G» per a la realització de pràctiques professionals en matèria de turisme en dependències de Turisme Comunitat Valenciana.

Quart. La present resolució arreplega els extrems assenyalats en l’article 11.1 del referit decret aprovatori de les bases reguladores, i indica així mateix la data d’inici del període de duració de les beques, d’acord amb l’article 14.1 de les mateixes bases.

Quint. El Decret 165/2010, de 8 d’octubre, del Consell, pel qual s’establixen mesures de simplificació i de reducció de càrregues administratives en els procediments gestionats per l’Administració de la Generalitat i el seu sector públic, fomenta l’agrupació de documents i la supressió de tràmits, requisits o documents que no siguen imprescindibles per a la resolució del procediment, per a agilitar el procediment administratiu. Això permet fusionar, en pro de la simplificació administrativa, en esta única resolució la concessió i pròrroga de la beca esmentada.

"Article 3" Criteris de simplificació 1. A l'efecte d'este decret, s'entén per simplificació administrativa l'acció o conjunt d'accions dirigides als procediments administratius i que tenen per objecte reduir o o eliminar fases, documents, requisits o tràmits, amb la finalitat d'agilizar-los i millorar la prestació dels servicis públics. La simplificació administrativa no pot supoar, en cap cas, una minva dels drets i les garanties dels interessats"

Sext. La notificació es farà directament a la persona interessada. No obstant això, d’acord amb l’article 11.1 de les bases reguladores, la resolució de concessió de la beca que es proposa es publicarà en el *Diari Oficial de la Generalitat Valenciana*, d’acord amb el que es disposa en la legislació bàsica de procediment administratiu comú, i s’inserirà la informació corresponent en la seu electrònica o portal institucional de la Generalitat en internet, [https://www.gva.es](https://www.gva.es/), així com en la pàgina web de Turisme Comunitat Valenciana, [www.turisme.gva.es](http://www.turisme.gva.es/).

Vistos els antecedents de fet assenyalats i els fonaments jurídics esmentats i altres de general i pertinent aplicació,

RESOLC

*Primer*

Concedir una beca a favor de Maika Roca Bojados (DNI 59838875H) com a beneficiària d’una beca classe «G», per a la realització de pràctiques professionals durant l’exercici 2024 en l’Àrea de Màrqueting i Producte Turístic, en les dependències de Turisme Comunitat Valenciana, beca amb efectes des del 8 d’octubre de 2024.

*Segon*

Concedir pròrroga d’esta beca per un període de 12 mesos addicionals, des del 15 d’octubre de 2024 fins al 14 d’octubre de 2025.

*Tercer*

Mantindre, durant el període de pròrroga de beques, al qual es fa menció en el resolc anterior, les borses de reserva de beques de classe «G» constituïdes mitjançant la Resolució de data 6 d’octubre de 2023, prioritzades estes per orde de puntuació de les persones aspirants a cada classe de beca.

*Quart*

Notificar directament a la persona interessada i publicar en el *Diari Oficial de la Generalitat Valenciana*  la concessió de la referida beca de conformitat amb l’article 11.1 de les bases reguladores, d’acord amb el que es disposa en la legislació bàsica de procediment administratiu comú, i inserir la informació corresponent en la seu electrònica o portal institucional de la Generalitat en internet, [https://www.gva.es](https://www.gva.es/), així com en la pàgina web de Turisme Comunitat Valenciana, [www.turisme.gva.es](http://www.turisme.gva.es/).

Contra esta resolució, que posa fi a la via administrativa, podrà interposar-se un recurs de reposició davant del mateix òrgan que dicta este acte, en el termini d’un mes comptat des del següent a la seua publicació, de conformitat amb el que preveuen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé un recurs contenciós administratiu davant dels jutjats contenciosos administratius de València, en el termini de dos mesos comptats de l’endemà de la publicació, de conformitat amb el que establixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s’utilitze qualsevol altra via que es considere oportuna.

  

València, 7 d'octubre de 2024

Nuria Montes de Diego

Presidenta de Turisme Comunitat Valenciana